– रामरक्षा मिश्र विमल
१
जहें नेह लागल दरदिए मिलल बा
कबो फूल कँहवा अङनवा उगल बा ?
कबो लहलहाइल ना बिरवा सपन के
कतनो नयनवा से पानी ढरल बा
कल तक पियावल जे अँजुरी से अमिरित
ओकरे अँजुरिया जहर से भरल बा
केकरा से आशा बिस्वास के पर
गजबे अन्हरिया सगरो जमल बा
पतियो ना लिखलीं विमल एक काहें
रउरा प केकर जादू चलल बा ?
२
रउरा हँसते बिहान होइ जाला
चान अचके सेयान होइ जाला
मदभरल नैन सपनन में डूबे
आजु गजबे परान होइ जाला
गली गली जइसे फगुआ के पहरा
फूल सगरो जवान होइ जाला
प्रीत के गागर भर भर के छलके
जिंदगी के नहान होइ जाला
रउरा अँखियन में अपना के पाके
मन विमल बेइमान होइ जाला
अँजोरिया पर विमल जी के पुरान रचना
संपर्क ‐
मो. 91+9831649817 email : ramraksha.mishra@yahoo.com
28 total views, 2 views today
mai_Deva unk bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva unk bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva mar_Deva zho_Hant eng_Latn